《题寗海瀛岩》
宋代·佚名

温台万丘壑，走遍成重胝。
佳山落床头，咫尺反不知。
我闻野老说，山乃神石移。
蓬莱本三峰，一峰今失之。
上干云霓秀，下压龟背欹。
夜半见海日，紫晕开咸池。
魑魅首老木，狂语向人啼。
危亭无遗栋，绝壁无旧题。
夫子勇过我，竦身敢独跻。
我病不能从，梦寐常追随。
秋风海上来，霜清钱正肥。
行寻越溪鞅，肃此世尘鞿。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。